**CENTAR ZA DEMOKRATSKU TRANZICIJU**

**PREPORUKE GRAĐANA PODGORICE ZA UNAPREĐENJE ŽIVOTNOG AMBIJENTA I KVALITETA ŽIVOTA**

**MZ 13. JUL:**

* **Izgradnja parkinga ispred restorana „Leonardo“ u Ul.Svetozara Markovića sa rasvjetom i zelenom površinom;**

Izvršena je rekonstrukcija rasvjete u Ul.Svetozara Markovića ispred restorana „Leonardo“.

* **Sređivanje rasvjete – iza marketa “Voli” u Ul. Vasa Raičkovića i oko kancelarije mjesne zajednice;**

Izvršena je rekonstrukcija rasvjete u Ulici Vasa Raičkovića iza marketa „Voli“ i prostora oko kancelarije ove mjesne zajednice.

* **Sređivanje parka i igrališta na Bulevaru Svetog Petra Cetinjskog br.46;**

Poligoni na Bul.Sv.Petra Cetinjskog su ograđeni, dok je mobilijar obnovljen.

* **Postavljanje dodatnih kontejnera u Ul. Moskovskoj br.24;**

Na traženoj adresi, u Moskovskoj br.24a, u visokoj niši u kojoj su smještena 3 konejnera, izvršiće se postavljanje traženog četvrtog kontejnera.

* **Postavljanje stanica sa alatom za popravku bicikla na uglu Ul.Svetozara Markovića u Ul.13 jul kod picerije “Venom”.**

Usvojen Glavni projekat rekonstrukcije i adaptacije gradskih saobraćajnica u cilju uređenja biciklističkih staza i traka u Podgorici, koridor 5 koji tangira predmetnu lokaciju.

Zahtjev za postavljanje stanice sa alatom za popravku bicikla na uglu Ul.Svetozara Markovića u Ul.13 jul kod picerije “Venom” rješavaće se nakon podnešenog zahtjeva.

* **Uređenje dječjeg igrališta kod restorana „Leonardo“ u Ulici Svetozara Markovića;**

Izvršeni su radovi na ugradnji i sanaciji dječijeg igrališta kod restorana Leonardo u ulici Svetozara Markovića.

* **Uređenje dječijeg igrališta u Ul.Vasa Raičkovića.**

Ograđen je poligon u naznačenoj ulici.

**MZ 1.MAJ:**

* **Rekonstrukcija i uređenje Trim staze u Tološkoj šumi sa mobilijarom i zaštitnom ogradom, na prostoru od marketa “Voli” u Tološima do zgrade tehničkih fakulteta;**

Izvršena je rekonstrukcija rasvjete na Trim stazi u Tološkoj šumi, gdje je postavljena aktuelna LED rasvjeta.

* **Postavljanje kante za smeće u Tološkoj šumi dizajnirane tako da olakšaju ubacivanje otpada u toku vožnje biciklom;**

Na Bul. Mihaila Lalića, u trotoarskom dijelu gdje je izgrađena biciklistička staza, nalazi se ukupno 9 betonskih korpi za sitni otpad, koje namjenski koriste kako prolaznici tako i korisnici biciklističke staze. Na Trim stazi u Tološkoj šumi, tokom jula 2016.godine,postavljeno je 5 betonskih korpi za sitan otpad.

**MZ BLOK 5 i 6:**

* **Sređivanje elektroinstalacija i javne rasvete u svim ulicama u naselju Blok V;**

Izvršena je rekonstrukcija javne rasvjete u mjesnim zajednicama: Blok V i BlokVI, gdje je ugrađena LED rasvjeta.

* **Rekonstrukcija postojećih sportskih poligona u naseljima Blok V I VI;**

Ograđen je poligon u Bloku VI.

* **Postavljanje semafora na raskrsnici Ul.Blaža Jovanovića i Ul.Meše Selimovića;**

Planirana kružna raskrsnica.Izdat nalog za opremanje raskrsnice dopunskom vertikalnom signalizacijom.

* **Rekonstrukcija trotoara u Ul.Blaža Jovanovića kao i rekonstrukcija svih trotoara u Bloku V i Bloku VI;**

Na raskrsnicama su izgrađene rampe za osobe sa invaliditetom.

* **Regulisanje atmosferske kanalizacije – u Ul.Vijenac Kosovskih junaka 1-6 i u ul.Đoka Miraševića 31-61;**

“Vodovod i kanalizacija” d.o.o. Podgorica će u što skorijem period sagledati mogućnost rješavanja navedenog problema.

* **Postavljanje precizne taksi stanice u naseljima Blok V I Blok VI:**

Izvešće se radovi na obilježavanju taksi stajališta prema usvojenom Elaboratu do kraja godine.

* **Sređivanje zelenih površina u cjelokupnom naselju Bloku VI.** Iz nadležnosti ” Zelenilo d.o.o.” i redovnog održavanja kao i poslova sezonskog karaktera, radovi na održavanju zelenih površina se u kontinuitetu obavljaju tokom čitave godine ( košenje, opravka klupa, ugradnja novih klupa, potkresivanje i orezivanje stabala i sitnog rastinja, kao i uklanjanje suvih stabala i sadnja novih po zahtjevima građana i sistema 48).

**MZ STARI AERODROM:**

* **Izrada fekalne kanalizacije za zgrade “Vukovarke” u Ul. Miloša Obilića;**

Ovaj projekat je završen.Napominje se da kada su u pitanju zahjtevi za izgradnju hidrotehničkih instalacija u mjesnim zajednicama: Stari aerodrom, Zagorič i Proleter, iste je moguće izraditi kroz rekonstrukciju saobraćajnica.

* **Sređivanje dječijeg igrališta na uglu Cvijetne ulice i ulice Miloša Obilića;**

Ograđeni su poligoni u Ul.Miloša Obilića i Ul.Admirala Zmajevića, dok je mobilijar popravljen.

* **Adaptacija Atomskog skloništa (Aerodromska ulica) i prilagođavanje prostora za okupljanje mladih, penzionera, kao i za korišćenje sportskih i kulturnih udruženja;**

Ministarstvo unutrašnjih poslova – Direktorat za vanredne situacije obezbijediće sredstva za postavljanje zaštitne ograde ispred objekta, nakon čega će i prostor biti očišćeno od otpada. Ovaj objekat je u vlasništvu pomenute institucije.

* **Izrada biciklističke staze u ulicama Kozaračkoj i Zmaj Jovinoj do JU OŠ “Pavle Rovinski”.**

Navedeni radovi nijesu predviđeni za tekuću godinu. Uzeće se u obzir prilikom rekonstrukcije navedenih ulica.

* **Izrada ulične rasvjete u ulic i Hajduk Veljka i u Bohinjskoj;**

Realizovana je izgradnja javne rasvjete u Ulici Hajduka Veljka sa LED svjetiljkama, kao i izgradnja javne rasvjete u Ul. Bohinjskoj sa LED svjetiljkama.

* **Izrada mini pijace u naselju.**

Na prostoru između MZ”Stari aerodrom” i MZ”Konik” u toku je izgradnja novog tržnog centra u kome će biti smještena zelena pijaca i pijaca za prodaju mješovite robe, čime će se kroz bogat sadržaj, zadovoljiti potrebe građana ovih mjesnih zajednica u dužem vremenskom periodu.

* **Redovno čišćenje ulica i zajedničkih površina;**

Službe “Čistoća”d.o.o. Podgorica zadužene su za sakupljanje, transport i javnu higijenu, svakodnevno u tri smjene, u okviru dinamičko-operativnog plana, vrše pražnjenje posuda postavljenih na javnim površinama kao i uklanjanje deponovanog otpada pored posuda, dva do tri puta nedeljno, dok se manuelno održavanje ulica vrši svakodnevno.

* **Obilježavanje ulica sa pravom prvenstva prolaza;**

Djelimično urađeno na lokacijama na kojima su se dešavale saobraćajne nezgode.

* **Opremanje svih bulevara u naselju sa mobilijarom: klupe, korpa za smeće, oglasne table;**

“Čistoća” d.o.o. Podgorica je postavilo na prostoru MZ”Stari aerodrom” do sada ukupno 40 betonskih korpi za sitni otpad, koje redovno prazni i održava.

* **Izrada podzemnih kada za odlaganje komunalnog otpada;**

U Cvijetnoj ulici postavljen je jedan podzemni kontejner za odlaganje komunalnog otpada, kapaciteta 3m³.

* **Izgradnja prelaza za osobe sa invaliditetom u naselju:**

Izvodi se prilikom rekonstrukcije saobraćajnica sa trotoarskim površinama na osnovu usvojenih Glavnih projekata – Izgrađeni na novom kružnom toku, na raskrsnici Ul.Veljka Vlahovića i Bul.Pera Ćetkovića.

* **Cijelo naselje obuhvatiti gradskim prevozom:**

Promijenjena trasa gradske linije L-7 “Stari Aerodrom- Blok VI-Blok IX” i od kružnog toka “Plantaže” – usmjerena putem Radomira Ivanovića pored Distributivnog centra, ulicama Andrije Paltašića, Neznanih junaka, Zmaj Jovinom, Ul.Cara Lazara i dalje uobičajenom trasom prema Domu zdravlja.

* **Omogućiti penzionerima vožnju gradskim prevozom sa popustom:**

Nije realizovano usled nedostatka finansijskih sredstava za subvencioniranje prevoza.

* **Izrada pješačkih prelaza u Ul.Veljka Vlahovića:**

Izgrađen kružni tok na raskrsnici sa Ul.Pera Ćetkovića. Na ostalim lokacijama ne postoje saobraćajno-tehnički uslovi (nedostatak trotoara).

* **Postavljanje ležećih policajaca u Ul.Veljka Vlahovića.**

Usporivač brzine kretanja motornih vozila postavljenje kod igrališta sa košem, a na dionici prema fudbalskim terenima postavljena je vertikalna signalizacija.

* **Izrada podvožnjaka na relaciji Zmaj Jovina – Bul.Save Kovačevića.**

Nije planiran za tekuću godinu.

* **Sređivanje rasvjete i saobraćajne signalizacije kod JU OŠ”Pavle Rovinski”.**

Na prostoru oko OŠ „Pavle Rovinski“ izvršena je rekonstrukcija javne rasvjete , dok na ovoj lokaciji postoji saobraćajna signalizacija. Za sada nema potrebe za postavljanjem dopunske signalizacije.

* **Sređivanje rasvjete u ulici Radovana Zogovića;**

Izvršena je rekonstrukcija javne rasvjete u Ulici Radovana Zogovića.

* **Izrada semafora na raskrsnici Ul.Zmaj Jovina – Kozaračka.**

Za Ul.Zmaj Jovinu urađen Glavni projeka trekonstrukcije uključujući i raskrsnicu sa Ul.Kozaračkom. Za sada nije planirana izrada semafora na toj raskrsnici.

U Ul.Zmaj Jovinoj na raskrsnici sa Ul.Kozaračkom postoje usporivači brzine sa odgovarajućom vertikalnom signalizacijom.

* **Programom rada za 2016.godinu izvršeni su investicioni radovi na uređenju kružnog toka u ulici Pera Ćetkovića. U toku ovog mjeseca u planu su investicioni radovi u Mojkovačkoj ulici.**

Iz nadležnosti društva ”Zelenilo”d.o.o. i redovnog održavanja kao i poslova sezonskog karaktera, radovi na održavanju zelenih površina se u kontinuitetu obavljaju tokom čitave godine ( košenje, opravka klupa, ugradnja novih klupa, potkresivanje i orezivanje stabala i sitnog rastinja, kao i uklanjanje suvih stabala i sadnja novih po zahtjevima građana i sistema 48).

S obzirom da je po Programu rada za 2016.godinu planirana ugradnja dječijeg igrališta, ista će biti realizovana po nabavci dječijeg igrališta.

**MZ ZAGORIČ:**

* **Izgradnja sportskih terena i uređenje zelene površine između ulica Nikole Tesle i Ludviga Kube.**

Izgrađen poligon u Piperskoj ulici.

* **Sređivanje autobuskih stajališta u ulicama IX crnogorske brigade, Ive Andrića, Nikole Tesle:**

Do kraja godine obilježiće se sva autobuska stajališta na kolovozu. Za nadstrešnice na autobuskim stajalištima ne postoje saobraćajno-tehnički uslovi.

* **Izrada zelene pijace i hipermarketa sa parkingom;**

“Tržnice i pijace” d.o.o. su u minulom period inicirale određivanje lokacije za igradnju pijačnog objekta, stoga ovo Društvo planira izgradnju istog u narednom periodu.

* **Izgradnja sportskih terena i uređenje zelene površine između ulica Nikole Tesle i Ludvika Kube;**

Društvo ”Zelenilo”d.o.o. redovno održava sve javne površine u okviru MZ Zagorič , kao i aktivnosti koje su iz domena njihovog Društva u park-šumi Zlatica i to: košenje, uklanjanje suvih stabala skonih padu, ozelenjavanje i održavanju postojećeg biljnog fonda.

**MZ NOVA VAROŠ:**

* **Postavljanje stanice sa alatom za popravku bicikla;**

Postavljena je stanica sa alatom za popravku bicikla na Trgu Nezavisnosti.

**MZ KRUŠEVAC:**

* **Uređenje trotoara u Bul.Revolucije na pravcu Američka ambasada -Capital plaza;** Izvedeni radovi na izgradnji rampi za osobe sa invaliditetom.

**MZ PROLETER**

* **Obnoviti mobilijar na sportskim igralištima u park šumi Zlatica (sa obje strane obilaznice –Bulevara Vilija Branta);**

Po programu rada Društva ”Zelenilo”d.o.o. započeti su investicioni radovi na ozelenjavanju (mini obilaznice) i Bulevar Vilija Branta. Izvršeni su radovi na oplemenjivanju park-šume Zlatica iza kampa.

**MZ ZABJELO**

* **Izrada dječjeg igrališta pored lamela na putu za toranj.**

U toku su radovi na uređenju prostora pristupnoj saobraćajnici na putu za toranj i prostora oko platoa na Dajbabskoj gori ( parkovski i rustik mobilijar) kao i ozelenjavanje.